stanford-oval/wikipedia huggingface dataset:
John Robert Gorman

John Robert Gorman (s. 11. joulukuuta 1925 Chicago, Illinois) on yhdysvaltalainen roomalaiskatolinen piispa. Hänet vihki papiksi Chicagon arkkihiippakuntaan Samuel Alphonsus Stritch 1. toukokuuta 1956. Hänet nimitettiin Chicagon vihkipiispaksi sekä Catulan titulaaripiispaksi 16. helmikuuta 1988, ja piispaksi vihkiminen seurasi 11. huhtikuuta. Pääkonsekraattorina toimi Joseph Louis Bernardin, jota avustivat Alfred Leo Abramowicz ja Nevin William Hayes.
Gorman jäi eläkkeelle 24. tammikuuta 2003.
John Roach

John Roach on ollut seuraavien henkilöiden nimenä:
John Roach, baseballpelaaja (1867–1934)
John Ross Roach, jääkiekkoilija (1900–1973)
John Robert Roach, arkkipiispa (1921–2003)
John Roach, amerikkalaisen jalkapallon pelaaja (s. 1933)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”John Roach”, voi hakea sivunnimihaulla, laajalla sivunnimihaulla tai tekstihaulla.
Kotak Mahindra Bank

| Kotak Mahindra Bank |
| --- | --- |
Tunnuslause:  Lets Make Money Simple
Yritysmuoto:  julkinen osakeyhtiö
Osake:  BSE: 500247, NSE: KOTAKBANK; ISIN: INE237A01028, osa BSE Sensex ja CNX Nifty -osakeindeksejä
Markkina-arvo:  37,9 mrd. USD (5/2019)
ISIN:  INE237A01028
Perustettu:  1985
Perustaja:  Uday Kotak
Toimitusjohtaja:  Uday Kotak
Puheenjohtaja:  Prakash Apte
Kotipaikka:  36-38A, Nariman Bhavan 227 Nariman Point, Mumbai, 400 021 Intia
Toimiala:  pankki
Liikevaihto:   6,3 mrd. USD (2017/2018)
Tilikauden tulos:   1,0 mrd. USD (2017/2018)
Henkilöstö:  50 000
Tytäryhtiöt:  useita
Kotisivu:  www.kotak.com
Infobox OKVirheellinen NIMI-arvo: 
Kotak Mahindra Bank Limited on suuri intialainen liikepankki ja pankkikonserni. Sen osake noteerataan Intian molemmissa pääpörsseissä (Bombayn pörssi, BSE) ja Intian kansallinen pörssi, NSE). Pankin kotipaikka on Mumbai.
Kotak Mahindra Bankin pankkiautomaatin kyltti.
Yhdysvaltalainen talousjulkaisu Forbes luokitteli Kotak Mahindra Bankin vuonna 2019 Intian 13. ja maailman 611. suurimmaksi julkiseksi osakeyhtiöksi. Pankin liikevaihto oli 6,3 miljardia dollaria ja liikevoitto 1,0 miljardia dollaria (tilivuosi 2017-2018). Pankkikonserni laajeni tilivuonna 2018-2019 niin konttoriverkon, liikevaihdon kuin liikevoitonkin osalta. Henkilöstön määrä kohosi pankkikonsernissa tuolloin yli 60 000 ihmiseen.
Aiheesta muualla

Kotak Mahindra Bank Ltd. (englanniksi) (ndtv.com)
Kioton metro

| Kioton metro |
| --- | --- |

 Kioton metron linjakartta
Tyyppi:  metro
Sijainti:  Kioto, Japani
Avattu:  29. toukokuuta 1981
Pituus:  31,2 km
Asemia:  32
Linjoja:  2
Liikennöitsijä(t):  Kioton kaupungin liikennelaitos
Matkoja vuodessa:  136 109 000 (2015)
Kioton metron 10-sarjan juna
Kioton metro (jap. 京都市営地下鉄, Kyōto-shiei chikatetsu) on Japanin Kioton kaupunkia palveleva metrojärjestelmä. Sitä hallinnoi Kioton kaupungin liikennelaitos (jap. 京都市交通局, Kyōto-shi kōtsūkyoku). Järjestelmään kuuluu kaksi linjaa, Karasuma-linja ja Tōzai-linja, joiden yhteispituus on 31,2 kilometriä ja joilla on 32 asemaa. Vuonna 2015 Kioton metro kuljetti noin 136 miljoonaa matkustajaa; päivässä matkustajia oli keskimäärin noin 372 000.
Historia

Kioton metron rakentaminen kaupungin julkisen liikenteen runkoverkoksi aloitettiin vuonna 1974, samalla kuin kaupungin raitioliikennettä ajettiin alas. Viimeinen raitiolinja lakkautettiin vuonna 1978. Metron Karasuma-linjan ensimmäisen, 6,6 kilometrin mittaisen osuuden rakennustyöt kestivät kuusi ja puoli vuotta ja se avattiin liikenteelle toukokuussa 1981. Sen jälkeen linjaa pidennettiin useaan otteeseen, viimeksi vuonna 1997, jolloin avattiin myös Tōzai-linjan ensimmäinen 12,7 kilometrin mittainen osuus. Tōzai-linjaa laajennettiin vuosina 2004 ja 2008, jolloin verkosto saavutti nykyiset mittansa.
Linjat

Kioton metroon kuuluu kaksi linjaa. Karasuma-linja on pohjois–eteläsuuntainen linja, joka kulkee Kokusaikaikanin metroasemalta Kioton kansainväliseltä kokouskeskukselta kaupungin keskustan halki Kioton rautatieasemalle ja siitä etelään Takedaan, jossa se kohtaa Kintetsu-rautateiden Kioto-linjan. Tōzai-linja vuorostaan kulkee kaupungin keskustan halki lännestä itään, kääntyy etelään Yamashinan suuralueella ja jatkaa Rokujizōhon, jossa on vaihtoyhteys JR Nishi-Nihonin Nara-linjalle. Kaksi metrolinjaa risteävät toistensa kanssa Karasuma-Oiken metroasemalla.
Kioton metro harjoittaa vastavuoroista läpiajoliikennettä muiden rautatieyhtiöiden linjoille: Karasuma-linjalta Kintetsun Kioto-linjalle Naran suuntaan ja Tōzai-linjalta Keihanin Keishin-linjalle Ōtsuun.
| Väri | Väri | Kirjain | Linja | Japaniksi | Reitti | Pituus |
| --- | --- | --- | --- | --- | --- | --- |
| Vihreä |  | K | Karasuma-linja | 烏丸線 | Kokusaikaikan–Takeda | 13,7 km |
| Punainen |  | T | Tōzai-linja | 東西線 | Uzumasa-Tenjingawa–Rokujizō | 17,5 km |
Aiheesta muualla

Kuvia tai muita tiedostoja aiheesta Kioton metro Wikimedia Commonsissa
Kioton metro Kioton kaupungin liikennelaitoksen sivuilla (japaniksi)
Juliette Gruber

Juliette Gruber (s. 1965 Yhdysvallat) on brittiläinen näyttelijä, joka on näytellyt englantilaisessa televisiosarjassa Sydämen asialla Jo Weston-Rowania vuosina 1995–1998. Hänen roolihahmonsa Jo Weston-Rowan poistui sarjasta samaan aikaan Nick Rowanin ja Katie Rowanin kanssa kun he muuttivat kaikki yhdessä Kanadaan vuonna 1998.
Jukka Salminen

Jukka Salminen -nimisiä henkilöitä ovat:
Jukka Salminen (1947–2018), suomalainen yritysjohtaja ja kauppaneuvos
Jukka Salminen (1947–2006), suomalainen kuvataiteilija
Jukka Salminen (s. 1956), suomalainen laulaja ja lauluntekijä
Jukka Salminen (s. 1944), suomalainen oopperalaulaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jukka Salminen”, voi hakea sivunnimihaulla, laajalla sivunnimihaulla tai tekstihaulla.
Khuzdul

| Khuzdul |
| --- | --- |
Oma nimi:  Khuzdul
Tiedot
Sija:  ei sadan suurimman joukossa
Kirjaimisto:  cirth
Kielitieteellinen luokitus
Kielikunta:  keinotekoiset kielet
Kieliryhmä:  taidekielet
 Ohje 
Khuzdul on yksi fantasiakirjailija J. R. R. Tolkienin kehittämistä keinotekoisista kielistä. Se on kääpiöiden salainen kieli. Se muistuttaa fonologialtaan ja morfologialtaan hepreaa ja muita seemiläisiä kieliä.
Ulkoinen historia

Tolkien otti khuzduliin vaikutteita hepreasta, koska näki kääpiöissä samankaltaisuuksia keskiajan juutalaisten kanssa. Juutalaisten tavoin myös kääpiöt joutuivat lähtemään kotimaastaan ja elämään eristyksissä vaalien omaa kulttuuriaan. Lisäksi kukin kansa käytti omaa vanhaa kieltään.
Tolkien kirjoitti, että "tämän kielen rakenne on hahmoteltu jonkin verran yksityiskohtaisesti, joskin hyvin pienen sanaston kera". Khuzdulinkieliset nimet kuten Khazaddûm ja Gabilgathol esiintyivät varhaisessa Silmarillionin versiossa. Sen mukaan kääpiöiden itsestään käyttämänä nimi oli Khuzûd, joka myöhemmin muuttui muotoon Khazâd. Tolkien käytti ensin nimeä Khazaddûm Nogrodista eikä Moriasta. Christopher Tolkien kommentoi: "Khazaddûm on kuuluisan nimen ensimmäinen esiintyminen. On mielenkiintoista huomata, että se oli olemassa jo tuolloin – vaikkakin Nogrodin kääpiökielisenä nimenä. Myöhemmin Nogrodin kääpiökielinen nimi oli Tumunzahar... Nyt ensimmäistä kertaa esiintyvä Gabilgathol säilyi Belegostin kääpiönkielisenä nimenä."
Sisäinen historia

Khuzdulin kehitti kääpiöille heidän luomisestaan vastannut vala Aulë. Nimi khuzdul, mikä ilmeisesti vain merkitsee "kääpiökieltä", oli heidän itse keksimä. Tästä kielestä ainoat sanat, mitkä olivat muiden kansojen tiedossa, ovat kääpiöiden sotahuudosta: Baruk Khazâd! Khazâd ai-mênu! eli "Kääpiöitten kirveet! Kääpiöt ovat kimpussanne!".
Toisin kuin muut kielet, khuzdul säilyi lähes muuttumattomana Kolmanneelle Ajalle asti. Kääpiöt olivat aina "taipumattoman salamyhkäisiä" ja käyttivät muiden kuin kääpiöiden läsnä ollessa vain ihmiskielisiä nimiä. Omia salaisia nimiään he eivät kirjoita edes hautakiviinsä kuten ilmenee myös Balinin haudalla olevasta laatasta. Kuitenkin Silmarillionissa vähäkääpiö Mîm kertoi auliisti Túrinille oikean nimensä sekä poikiensa Khîmin ja Ibunin nimet. Tällainen tahdittomuus oli luultavimmin yksi syy muiden kääpiöiden vihaan vähäkääpiöitä kohtaan. Mutta muista kääpiöistä ainakin Belegostin kuningas Azaghâl sekä nogrodilainen seppä Gamil Zirak käyttivät vapaasti khuzdulinkielisiä nimiään.
José Carlos Bauer

José Carlos Bauer (21. marraskuuta 1925 – 4. helmikuuta 2007) oli brasilialainen jalkapalloilija ja jalkapallovalmentaja.
Bauer oli kotoisin São Paulosta ja voitti kuusi kertaa kotiosavaltionsa jalkapallomestaruuden. Hän pääsi Brasilian jalkapallomaajoukkueeseen, jonka kanssa ehti pelata 29 ottelua. Hän pelasi Brasilian joukkueessa vuosien 1950 ja 1954 maailmanmestaruuskilpailuissa.
Pelaajauran jälkeen Bauer toimi esim. Ferroviária de Araraquaran valmentajana. Hän kuoli São Paulossa 81-vuotiaana.
Jukka Rönkä

Jukka Rönkä on suomalainen urheilutoimittaja. Hän toimi syyskuussa 2017 perustetun urheilulehti Elmon päätoimittajana, jota julkaisi hänen omistamansa kustannusyhtiö Lehtimoguli Oy. Lehden julkaisu loppui yrityksen konkurssiin 2021. Sen jälkeen Rönkä on työskennellyt uuden Mitany Media -yhtiön kautta urheiluaiheisen ElmoTV-verkkosivuston parissa.
Vuonna 1991 Rönkä siirtyi Veikkaaja-lehden vetäjäksi ja pari vuotta myöhemmin sen päätoimittajaksi. Sen jälkeen hän työskenteli televisio- ja internet-hankkeiden parissa.
Rönkä siirtyi vuonna 2001 Wellmedia Oy:n julkaiseman Suomen Urheilulehden päätoimittajaksi toimittaen sisältöä lehteen yhdessä Jari Kupilan ja hänen omistamansa Närsäkkälän Viestintä -nimisen yrityksen kautta. Seuraavana vuonna A-lehdet osti lehden, mutta toimitus pysyi edelleen Närsäkkälän Viestinnässä. Rönkä työskenteli lehdessä kesäkuuhun 2017 saakka, kunnes A-lehdet myi sen Sanomille. Hän oli myös A-lehtien omistaman Tuulilasi-lehden päätoimittajana vuosina 2015–2017, toimituksen ollessa Närsäkkälän Viestinnässä. Tuulilasin teko siirtyi takaisin A-lehdille toukokuussa 2017.
Aiemmin Rönkä on ollut muun muassa Warkauden Lehden toimittajana sekä toimitussihteerinä ja kommentaattorina Yleisradion jalkapallo-ottelulähetyksissä. Rönkä tunnetaan myös intohimoisena Arsenal-fanina.[lähde? ]
José Carlos Castanho de Almeida

José Carlos Castanho de Almeida (14. kesäkuuta 1930 Guareí – 27. helmikuuta 2022) oli brasilialainen roomalaiskatolinen piispa. Hänet vihittiin papiksi 8. joulukuuta 1953 ja nimitettiin Santosin hiippakunnan vihkipiispaksi sekä Urusin titulaaripiispaksi 3. maaliskuuta 1982. Piispaksi vihkiminen seurasi 2. toukokuuta. Pääkonsekraattorina toimi Paulo Evaristo Arns, jota avustivat José Lambert Filho ja David Picão
Castanho de Almeida sai 5. syyskuuta 1987 nimityksen Itumbiaran piispaksi. 23. maaliskuuta 1994 hänet nimitettiin Araçatuban piispaksi, jona hän toimi, kunnes erosi tehtävistään hiippakunnan johdossa 17. syyskuuta 2003.
Kommersant

Kommersantin logo.
Kommersant (ven. Коммерсантъ) on vuodesta 1990 ilmestynyt venäläinen taloussanomalehti. Samanniminen lehti ilmestyi myös 1909–1919. Sanomalehden lisäksi ilmestyy Kommersant-sanomalehden Ukrainan painos, analyyttinen viikkolehti Kommersant Vlast Коммерсантъ-Власть ("Valta") ja talousviikkolehti Kommersant Dengi ("Rahat") sekä autoista kertova Kommersant Avtopilot.
Nimi Kommersant tarkoittaa liikemiestä. Nimi kirjoitetaan kovaan konsonanttimerkkiin päättyen niin kuin Venäjän keisarikunnan aikana. Turha kovat merkit poistettiin oikeinkirjoitusuudistuksen yhteydessä 1917.
Kommersant Vlast

Omistaja erotti Kommersant Vlastin päätoimittajan Maksim Kovalskin, kun lehdessä oli esitetty epäilyjä duuman vaalien rehellisyydestä.  Lehden kustantavan yhtiön johtajakin joutui eroamaan. 13. joulukuuta 2011 ilmestyneessä lehdessä kommentoitiin vaaleja ja kannessa oli otsikko: "Miten vaaleja vääristeltiin. Todistusaineisto ja silminnäkijät". Usmanov perusteli päätoimittajan erottamista sillä että "hän oli rikkonut eettisiä sääntöjä".Interfaxin mukaan pääsyy oli Lontoon-kirjeenvaihtajan vaalireportaasi, jossa oli kuva vaalilipusta, jossa luki haistatuksia Putinille.
Omistus

Kommersantin perusti 1990 liikemies Vladimir Jakovlev. Lehden osti vuonna 2006 oligarkki Boris Berezovskilta metalli-investointien parissa liiketoimintansa tehnyt Ališer Usmanov. Kilpaileva Forbes-lehti arveli syynä olleen Venäjän poliittisen johdon painostus.
Aiheesta muualla

Kommersant
Коммерсантъ
Коммерсантъ Украина
Kirsten Vangsness

| Kirsten Vangsness |
| --- | --- |
 Kirsten Vangsness vuonna 2007.
Henkilötiedot
Koko nimi:  Kirsten Simone Vangsness
Syntynyt: 7. heinäkuuta 1972 (ikä 52)  Pasadena, Kalifornia, Yhdysvallat
Ammatti:  näyttelijä, tuottaja
Näyttelijä
Aktiivisena:  1998–
Merkittävät roolit:   Penelope Garcia Criminal Minds – FBI-tutkijat
Aiheesta muualla
IMDb 
Kirsten Vangsness (s. 7. heinäkuuta 1972 Pasadena, Kalifornia) on yhdysvaltalainen näyttelijä, joka tunnetaan parhaiten Penelope Garcian roolista sarjassa Criminal Minds – FBI-tutkijat. Hän seurusteli ja oli kihloissa Melanie Goldsteinin kanssa, mutta he erosivat vuonna 2013. Keväällä 2015 hän kertoi seurustelevansa uuden miesystävän kanssa.
Filmografia

| Vuosi | Elokuva/Televisiosarja | Rooli |
| --- | --- | --- |
| 2004 | LAX | Stephanie |
| 2005– | Criminal Minds – FBI-tutkijat |  Penelope Garcia |
| 2010 | In My Sleep | Madge |
| 2010–2012 | Pretty the Series | Meredith Champagne |
| 2011 | Criminal Minds: Epäilyksen alla | Penelope Garcia |
Aiheesta muualla

Kuvia tai muita tiedostoja aiheesta Kirsten Vangsness Wikimedia Commonsissa
Kiinan jääkiekkomaajoukkue

| Kiina |
| --- | --- |

Lempinimi:  Red Dragons
Liitto:  Kiinan jääkiekkoliitto
Valmentaja:   Greg Ireland
Eniten otteluita:  Wang Dahai (87)
Eniten maaleja:  Wang Anfu (22)
Eniten pisteitä:  Wang Dahai (47)
IIHF-ranking:  26. (27.5.2024)

Ensimmäinen ottelu
  Romania 6–4 Kiina  (Bukarest, Romania; 12. helmikuuta 1972) 
Suurin voitto
  Kiina 35–0 Kuwait  (Gangneung, Etelä-Korea; 1. helmikuuta 1999) 
Suurin tappio
  Norja 25–1 Kiina  (Debrecen, Unkari; 22. huhtikuuta 2005) 
Kiinan jääkiekkomaajoukkue on Kiinan edustusjoukkue miesten kansainvälisissä jääkiekko-otteluissa. Se toimii Kiinan jääkiekkoliiton alaisuudessa, joka on ollut Kansainvälisen jääkiekkoliiton IIHF:n jäsen vuodesta 1963 alkaen. Vuosina 2022−2023 joukkue oli IIHF:n maailmanrankingissa 26. sijalla. Se on joukkueen paras sijoitus.
Vuonna 2021 maassa oli yhtä paljon rekisteröityjä miesjääkiekkoilijoita kuin jäähalleja eli 537. Vuonna 2023 määrä oli kasvanut jo yli 1 250 pelaajan, ja halleja oli 887.
Historiaa

Kiinan maajoukkue pelasi ensimmäisen maailmanmestaruuskilpailujen ottelunsa C-sarjassa Romanian Miercurea Ciucissa 3. maaliskuuta 1972. Maan ensimmäinen maaotteluvoitto tuli ottelussa Bulgariaa vastaan maalein 4–3. Kiina on pelannut maailmanmestaruuskilpailuissa B- ja C-sarjoissa, joita vastaavat nykyiset 1. ja 2. divisioona.
Maajoukkuetta on valmentanut myös suomalaisvalmentaja Juha Nurminen. Kiinan joukkue valmistautui isännöimään Pekingin olympialaisia vuonna 2022 ja kun loppuvuonna 2018 se otteli Suomessa II-divisioonan joukkueita vastaan Nurminen arivoi, että maajoukkue on parhaimmillaan suunnilleen samantasoinen kuin Suomi-sarjassa pelaavat joukkueet, mutta parhaat pelaajat ovat Mestis-tasolla. Puutteita joukkueella on ollut esimerkiksi luistelutaidoissa ja pelin jatkumon ymmärtämisessä sekä urheilullisen asenteen sisäistämisessä. Antti Ylönen puolestaan on arvioinut, että kiinalaispelaajilla on eniten fyysisiä puutteita, mutta kiekonkäsittely on hyvällä tasolla. Hänen mukaansa vuoden 2018 lopulla puolentusinaa Kiinan joukkueen pelaajaa olisi pystynyt pelaamaan Mestistä ja ehkä yksi auttavasti Liigassakin.
Nurmisen jälkeen päävalmentajana on ollut Ivano Zanatta apuvalmentajanaan suomalainen Jari Kaarela. Zanattan jälkeen valmentajana on toiminut Greg Ireland.
Historiaa > KHL-joukkue Kunlun Red Star

Vuodesta 2017 alkaen kiinalainen KHL-joukkue Kunlun Red Star on vastannut Kiinassa myös maajoukkuetoiminnan kehittämisestä. Red Staria ja myöhemmin keväällä 2018 maajoukkuetta on valmentanut suomalainen Jyrki Aho.  Red Starilla on yhteistyösopimus Helsingin Jokereiden kanssa, ja Jokerit osallistuikin vahvasti Kiinan jääkiekkoilun kehittämiseen kohti Pekingin olympiakisoja.
Joukkuetta on valmentanut myös entinen NHL-pelaaja Curt Fraser. Nykyinen valmentaja on kanadanitalialainen Ivano Zanatta, joka valmentaa myös Kunlun Red Staria. Red Starin valmentajat ovat vaihtuneet usein, sillä sen kolmen ensimmäisen toimintavuoden aikana joukkueella on ollut viisi valmentajaa. Kaudella 2021–2022 Red Starin tavoitteena oli pelata KHL-kausi läpi pelkästään Kiinan maajoukkueeseen kelpaavilla pelaajilla. Helsingin Sanomat arvioi elokuussa 2021, että Kunlunista tullee KHL:ssä ennennäkemättömän kevyt heittopussi. Lehdessä arvioitiin myös, että maajoukkueelle käynee Pekingin olympiaturnauksessa samalla tavalla, kun se kohtaa samassa alkulohkossa pelaavat Kanadan, Yhdysvallat ja Saksan. Maajoukkueen kokoamisen periaatteena on ollut houkutella siihen pohjois­amerikkalaisia pelaajia, joilla on kiinalaiset sukujuuret. Kuitenkin joukkueeseen otettaneen myös sellaisia pelaajia, jotka eivät ole taustaltaan kiinalaisia, vaan pelanneet Red Starissa pari kautta. Osa Kiinan olympiajoukkueen kiekkoilijoista arvioitiin olevan sellaisia, jotka ovat olleet ilman seurajoukkuetta kauden 2020–2021 koronapandemian vuoksi, minkä arveltiin vaikuttavan paljon heidän tasoonsa. Myös Kansainvälisen jääkiekkoliiton IIHF:n varapuheenjohtaja Kalervo Kummola arvioi kesäkuussa 2021, että Kiinan maajoukkue saattaa jopa luopua olympiapaikasta, sillä maalla ei ole miesten joukkuetta. Koskaan aikaisemmin olympialaisten isäntämaan joukkue ei ole ollut maailmanrankingissa ennen kisoja niin alhaalla kuin Kiina. Kansainvälinen jääkiekkoliitto jopa harkitsi Kiinan sulkemista turnauksesta, jotta joukkue välttyisi nöyryytykseltä kisoissa.
Sijoitukset > Maailmanmestaruuskisoissa

| --- | --- |
 1972 – C-sarja, 3.  1973 – C-sarja, 5.  1974 – C-sarja, 6.  1975 – C-sarja, 8.  1978 – C-sarja, 4.  1979 − B-sarja, 10.  1981 − C-sarja, 2.  1982 − B-sarja, 7.  1983 − C-sarja, 3.  1985 − C-sarja, 3.  1986 − C-sarja, 2.  1987 − B-sarja, 8.  1989 − C-sarja, 3.  1990 − C-sarja, 3.  1991 − C-sarja, 2.  1992 − B-sarja, 7.  1993 − B-sarja, 7.  1994 − B-sarja, 8.  1995 − C-sarja, 5.  1996 − C-sarja, 7.  1997 − C-sarja, 7.  1998 − C-sarja, 4.  1999 − C-sarja, 4.  2000 − C-sarja, 2. :  2001 − 1. divisioona, 5.  2002 − 1. divisioona, 6.  2003 − 2. divisioona, 2.  2004 − 2. divisioona, 1.  2005 − 1. divisioona, 6.  2006 − 2. divisioona, 1.  2007 − 1. divisioona, 6.  2008 − 2. divisioona, 2.  2009 − 2. divisioona, 3.  2010 − 2. divisioona, 5.  2011 − 2. divisioona, 4.  2012 − 2. divisioonan B-lohko, 2.  2013 − 2. divisioonan B-lohko, 4.  2014 − 2. divisioonan B-lohko, 4.  2015 − 2. divisioonan B-lohko, 1.  2016 − 2. divisioonan A-lohko, 6.  2017 − 2. divisioonan B-lohko, 1.  2018 − 2. divisioonan A-lohko, 4.  2019 − 2. divisioonan A-lohko, 5.  2020 – 2. divisioonan A-lohkon turnaus peruttiin koronaviruspandemian vuoksi.  2021 – 2. divisioonan A-lohkon turnaus peruttiin koronaviruspandemian vuoksi.  2022 – 2. divisioonan A-lohko, 1.  2023 – 1. divisioonan B-lohko, 3.
Sijoitukset > Olympialaisissa

2002 – 29. (karsiutui)
2006 – 27. (karsiutui)
2010 – ei osallistunut
2014 – ei osallistunut
2018 – 35. (karsiutui)
2022 – 12.
Sijoitukset > Maailmanranking

2003 − 28.
2004 − 28.
2005 − 28.
2006 − 28.
2007 − 27.
2008 − 28.
2009 − 29.
2010, helmikuu − 35.
2010, toukokuu − 37.
2011 − 39.
2012 − 38.
2013 − 38.
2014, helmikuu − 38.
2014, toukokuu − 38.
2015 − 38.
2016 − 37.
2017 − 37.
2018, helmikuu − 33.
2018, toukokuu − 33.
2019 − 32.
2020 − 32.
2021 − 32.
2022, helmikuu − 27.
2022, toukokuu − 26.
2023 − 26.
Aiheesta muualla

Liiton viralliset sivut (Arkistoitu – Internet Archive)
Kiina IIHF:n sivuilla
José Cardozo

José Cardozo
José Saturnino Cardozo (s. 19. maaliskuuta 1971) on paraguaylainen jalkapalloilija. Hän pelasi Paraguayn maajoukkueessa 82 maaottelua ja teki niissä 25 maalia vuosina 1991–2006. Hän oli maajoukkueen kaikkien aikojen paras maalintekijä vuoteen 2013 saakka kunnes Roque Santa Cruz ohitti hänet tuossa tilastossa. Cardozo pelasi MM-kilpailuissa Ranskassa 1998 sekä Etelä-Korean ja Japanin kisoissa 2002. Vuoden 1998 MM-kisoissa hän teki maalin Nigeriaa vastaan. Copa Américassa hän pelasi vuosina 1991, 1995 ja 1997. Ateenan olympialaisissa 2004 Cardozo kuului Paraguayn olympiahopeaa saavuttaneeseen joukkueeseen.
Kotimantereensa seurojen lisäksi Cardozo pelasi Sveitsissä St. Gallenin joukkueessa vuosina 1990–1991. Pisimpään hän edusti meksikolaista Tolucaa vuosina 1994–2005.
Pelaajauransa jälkeen Cardozo on toiminut valmentajana useissa seuroissa Paraguayssa ja Meksikossa.
Juulianna Sotala

Juulianna Sotala (s. 9. heinäkuuta 1999) on suomalainen salibandyn pelaaja, pelipaikaltaan puolustaja. Hän on pelannut Naisten Salibandyliigassa nurmijärveläisen SB-Pron joukkueessa kaudesta 2016–2017 alkaen. Hän on viiden kauden aikana pelannut liigan runkosarjassa 87 liigaottelua, joissa hän on tehnyt yhdeksän maalia ja saanut 16 syöttöpistettä. Pudotuspelejä hänellä on 33, ja niissä hän on tehnyt kolme maalia ja antanut kuusi maalisyöttöä. Hän on voittanut Suomen-mestaruuden vuosina 2018 ja 2019 sekä saavuttanut SM-hopeaa vuosina 2017 ja 2021.
Sotala saavutti hopeaa alle 19-vuotiaiden tyttöjen maailmanmestaruuskilpailuissa 2018.
John Roberdeau

John Allen Roberdeau (17. elokuuta 1953 Fort Belvoir, Virginia, Yhdysvallat – 6. toukokuuta 2002 New York, New York, Yhdysvallat) oli yhdysvaltalainen teatteri- ja elokuvatuottaja, joka teki yhteistyötä Robert Michael Geislerin kanssa.
Geisler ja Roberdeau olivat liikekumppaneita vuodesta 1979 alkaen. Broadwaylle he tuottivat tai olivat mukana tuottamassa kolme näytelmää: Aren’t We All? (1985), Strange Interlude (1985) ja A Woman of Independent Means (1984). Näistä Strange Interlude menestyi hyvin ja keräsi useita Tony-ehdokkuuksia.
Heidän kuuluisin elokuvatuotantonsa oli Veteen piirretty viiva vuonna 1998. Lisäksi he tuottivat David Raben näytelmään perustuvan elokuvan Tulikaste (1983) ja Dennis Potterin ohjaama ja käsikirjoittama Secret Friends (1992). Vaikka Tulikaste ja Veteen piirretty viiva menestyivät, aikaa myöten kumppanuksilla oli usein vaikeuksia tuotannoissaan ja monet niistä jäivät kesken. He tekivät vuosien ajan yhteistyötä ohjaaja Terrence Malickin kanssa, joka kuitenkin riitaantui heidän kanssaan hiukan ennen kuvausten alkua. Uransa aikana he hakeutuivat neljä kertaa konkurssiin.
Kumppanusten viimeiseksi keskeneräiseksi projektiksi jäi senaattori John McCainin omaelämäkerrallisen elokuvan tekeminen, sillä John Roberdeau kuoli äkillisesti sydänkohtaukseen toukokuussa 2002.
Aiheesta muualla

John Roberdeau Internet Movie Databasessa. (englanniksi)
John Roberdeau Elonetissä.
Juupajoen seurakunta

Juupajoen seurakunta oli luterilainen seurakunta vuosina 1904–2007. Sitä ennen vuodesta 1860 oli Juupajoella Oriveden seurakunnan alainen rukoushuonekunta nimeltä Juupa, joka sai ensimmäisen oman kirkkoherran vuonna 1914. Nykyään Juupajoella on Oriveden seurakunnan kappeliseurakunta. Alueella on vonna 1842 valmistunut kansanmiesten rakentama kahdeksankulmainen 420 henkeä vetävä Juupajoen puukirkko, joka on avoinna sovitusti. Siellä on myös vuonna 1966 rakennettu seurakuntatalo, jossa on Kangasalan Urkutehtaan toimittamat viisiäänikertaiset urut Vanha pappila on nykyään yksityiskäytössä. Juupajoen alueella on erikseen Korkeakosken kylässä pieni Korkeakosken kirkko.
Jokelan koulukeskus

Jokelan koulukeskus.
Jokelan koulukeskus on vuonna 1957 perustettu koulu Tuusulan Jokelassa. Ennen peruskouluun siirtymistä se oli oppikoulu, jonka nimi oli Jokelan yhteiskoulu. Nykyään koulukeskuksessa toimivat peruskoulun luokat 7-9 ja Tuusulan lukion Jokelan toimipiste (eli entinen Jokelan lukio). Yläkoulun rehtorina toimii Tuomo Tenhunen ja lukion Seppo Kärpänen.
Koulukeskuksessa yläkoulun puolella oppilaita on noin 320 ja lukion puolella 190.
Vuonna 2007 tapahtuneissa Jokelan koulusurmissa kuoli yhdeksän ihmistä.